《奉使契丹二十八首 次莫州通判刘泾韵二首》
宋代·苏辙

北国亦知岐有夷，何尝烽火报惊危。
拥亶绝漠闻嘉语，缓带临边出好诗。
约我一樽迎嗣岁，待君三馆已多时。
従今无事唯须饮，文字声名人自知。
平世功名路甚夷，不劳谈说更骑危。
早年拭目看成赋，近日收心闻琢诗。
古锦屡开新得句，敝貂方竞苦寒时。
南还欲向春风饮，寒柳凋枯恐未知。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。